21.8.2023.
HR
Službeni list Europske unije
C 296/43
Tužba podnesena 7. srpnja 2023. – Galenica/EUIPO – EvivaMed Distribution (VIVORA) (Predmet T-373/23) (2023/C 296/48) Jezik na kojem je tužba podnesena: njemački Stranke Tužitelj: Galenica AG (Bern, Švicarska) (zastupnici: C. Tenkhoff i T. Herzog, odvjetnici) Tuženik: Ured Europske unije za intelektualno vlasništvo (EUIPO) Druga stranka pred žalbenim vijećem: EvivaMed Distribution GmbH (Wenzenbach, Njemačka)
Podaci o postupku pred EUIPO-om Podnositelj prijave spornog žiga: druga stranka pred žalbenim vijećem Predmetni sporni žig: prijava verbalnog žiga Europske unije VIVORA – prijava br.
18 255 604 Postupak pred EUIPO-om: postupak povodom prigovora Pobijana odluka: odluka prvog žalbenog vijeća EUIPO-a od 26. travnja 2023. u predmetu R 1556/2022-1
Tužbeni zahtjev Tužitelj od Općeg suda zahtijeva da: — djelomično poništi i preinači pobijanu odluku, u dijelu u kojem je njome žalba odbijena u odnosu na sljedeće proizvode: Razred 9: softver i hardver za medicinsku i dijagnostičku uporabu, osobito u području dijabetesa; softver za ocjenu, provjeru i upravljanje medicinskim podacima, osobito u području dijabetesa; softver i računalna oprema za povezivanje medicinskih uređaja te dodatnog hardvera, osobito za uporabu u području endokrinih i kardiovaskularnih bolesti, te pripadajuća oprema za navedene proizvode, konkretno PDA računala (Personal Digital Assistants) i prijenosni uređaji; aparati za pohranu podataka s više funkcija i odgovarajući nosači podataka koji se mogu strojno čitati svih vrsta i koji imaju programe namijenjene za uporabu od strane pacijenata i liječnika; infracrvena sučelja za prijenos naredbi uređaja i konfiguracijskih informacija s osobnog računala na medicinske uređaje, osobito uređaji za mjerenje šećera u krvi, inzulinske pumpe i obratno; modemi za prijenos podataka o pacijentima s dijagnostičke opreme na udaljeno mjesto; kabel za spajanje računala i računalne opreme na medicinske uređaje i instrumente; bežična veza niskog dometa, posebno za mobilne telefone, računala i druge elektroničke uređaje; IoT veze (GSM); elektroničke publikacije na internetu (koje se mogu skinuti).
Razred 10: kanile; uređaji za inhalaciju; štrcaljke za injekcije; lancete i lancetni uređaji; inzulinske pumpe i njihova pripadajuća oprema za osobnu uporabu, tj. stakleni i plastični ulošci, sklopovi za uloške, kateteri, sklopovi i cijevi za infuziju, igle, štrcaljke, adapteri, ampule i naprave za punjenje; — naloži EUIPO-u snošenje troškova ovog postupka i troškova postupka pred Odjelom za prigovore.
Tužbeni razlog — povreda članka 8. stavka 1. točke (b) Uredbe (EU) 2017/1001 Europskog parlamenta i Vijeća.